stanford-oval/wikipedia huggingface dataset:
האהבות
על היצירה > הספר השני

הספר מכיל עשרים פרקים. הספר מחולק לארבעה תתי פרקים, לפי התקדמות העלילה, כל אחד מהם מכיל חמש אלגיות. האלגיה הראשונה דומה לפתיחת הספר הראשון, בכך שגם כאן נמנע המשורר מלחבר שיר אפי. השיר הזה היה צריך להיות בנושא יופיטר והגיגנטים. הפעם לא אל האהבה הוא זה שמתערב, אלא הנערה. היא סוגרת את הדלת בפני המשורר, ולכן הוא צריך לחזר אחריה דרך שירה. באלגיות שתיים ושלוש אנו מגלים שיש נערה נוספת בעיני המשורר, ושהנערה מהספר הקודם אינו מושא אהבתו היחיד. שורות 23- 38 מוקדשות לסוגים השונים של הנשים שהמשורר נמשך אליהן. באלגיות שבע ושמונה מושא אהבתו של המשורר היא המשרתת של קורינה. באלגיה 9 (או 9א), המשורר מבקש לפרוש משירותו את האל, אבל חוזר בו באלגיה 10 (או 9ב). באלגיה 11 הוא מדבר עם חברו גראייקינוס ומספר לו שהוא מאוהב בשתיים בו זמנית. באלגיה 12, הוא מביע חששות בקשר למסע שקורינה הולכת לערוך, ומביע דאגה על כך שזה לא בטוח ושעדיף לה להישאר, אך אומר לה שאם היא בכל זאת תצא למסע, הוא יקבל אותה לאחר מכן בזרועות פתוחות ויאמין לכל דבר שהיא תגיד לו. באלגיות 14- 15 קורה דבר חריג באלגיות מסוג זה, וקורינה עוברת הפלה. המשורר אינו בטוח שהוא האחראי על הריונה. לקראת סוף הספר הוא ממשיך ביחסיו עם קורינה, ואפילו מסכים שהיא תניא אותו מלכתוב טרגדיה. באלגיה 19 הוא כותב שהוא עצמו המחבר של ה׳גיבורות׳ (אחד מחיבוריו של אובידיוס עצמו).
על היצירה > הספר השלישי

העלילה חוזרת לחוסר הנאמנות של הדובר. נוספת לנו דמות נוספת, האחות התאומה הזהה של קורינה. כמו קורינה היא יפה מאוד, היא לובשת חלוק שהבד שלו כל כך דק שהוא כמעט שקוף, והיא גם כן מוצגת כסיבה לחיים המופקרים של הדובר. השיר השני מתרחש בקירקוס, שם הדובר מדבר על אומנות הפיתוי. הדובר מדבר ישירות אל הנערה, אך מדי פעם עוצר את דבריו כדי לפנות לקוראים. הדובר מציג את חוסר הנאמנות של הנערה שהוא אוהב. באלגיה 3, שורה 5, הוא חולם חלום שהנערה תעזוב אותו למען גבר אחר; הוא חולם שפרה יפה מאוד תעזוב את השור שלה כדי להצטרף לאחרים. הרבה מהשירים בספר זה מוכיחים שקורינה שייכת ליריב שלו. במהלך האלגיות, הדובר עובר כל מיני מכשולים, אלגוריות לאהבה שלו, אותם אינו צולח. באלגיה 13 משהו משתנה, כאשר אנו מגלים שיש לדובר אישה, ושהוא רחוק ממושא האהבה שלו משום שהוא איתה. הם הולכים יחד לפסטיבל באזור פליסקוס, אזור מולדתה של אשתו, לכבוד יונו, אלת הנישואין. באלגיה 14 הדובר מבקש מהנערה דבר מוזר, שלא תספר לו על ההרפתקאות שלה. אם היא תסכים לכך, היא יכולה להמשיך עם הרפתקאותיה במיטה עם גבר אחר שהיא רוצה. במקום הזה זו הפעם הראשונה בכל ה׳אהבות׳ שאובידיוס מתאר בצורה מפורטת יחסי מין. אלגיה 15 משמשת כאפילוג לספר הזה ולכל החיבור. הדובר אומר לונוס עצמה; ׳מצאי לעצמך משורר אחר׳. הוא מצהיר שהוא עובר לז׳אנר של באכחוס, כנראה ז׳אנר הטרגדיה.
תרגומים לעברית

אהבים, תרגם אהרן בר, תל אביב: הוצאת תמוז, 1975.
אהבים, תרגם אריה סתיו, תל אביב: הוצאת ביתן, 1975.
לקריאה נוספת

שלמה דיקמן, פובליוס אובידיוס נזו: מטמורפוזות, ירושלים: מוסד ביאליק, 1965.
Holzberg, N., Ovid: The Poet and His Work, London: Cornell University Press, 1998.
הערות שוליים

↑  N. Holzberg, 1998, p. 46.
↑  שלמה דיקמן, 1965, עמ׳ 12- 13.
↑  אובידיוס, האהבות, 1. 1. 1-4.
↑  אובידיוס, האהבות, 1. 1. 19- 20.
↑  אובידיוס, האהבות, 1. 5. 19- 22.
↑  N. Holzberg, 1998, pp. 46-53.
↑  ברוב כתבי היד מוצגים 19 פרקים, זו מהסיבה ששתי אלגיות חוברו יחד באלגיה תשע. אלגיה תשע הייתה צריכה להסתיים בשורה 24, ואמורה להיות אלגיה נוספת, 10, ישר אחרי, בין שורות 25-54.
↑  N. Holzberg, 1998, p. 54.
↑  אובידיוס, האהבות, 2. 1. 1- 6.
↑  אובידיוס, האהבות, 2. 13/ 14. 5- 6.
↑  N. Holzberg, 1998, pp. 56-58.
↑  אובידיוס, האהבות, 3. 1. 15. 3, 3. 1. 9.
↑  אובידיוס, האהבות, 3. 14. 21- 26.
↑  אובידיוס, אהבות, 13. 15. 1.
↑  N. Holzberg, 1998, pp. 60-64.
| --- | --- |
בקרת זהויות :  NLI: 987007592629505171  PLWABN: 9810552045305606  BnF: cb12213114p (data)  GND: 4234043-3  LCCN: n86039614  SUDOC: 030120535  VcBA: 492/19166  VIAF: 309875042   WorldCat (עם VIAF): 309875042
כשאתה

"כשאתה" הוא שיר שהוקלט על ידי הזמרת-יוצרת הישראלית מנור שבת. השיר יצא לאור ב-11 במרץ 2012, על ידי חברת התקליטים Mobile1 Music, כסינגל הבכורה של מנור. במקור, תוכנן "כשאתה" לתפקד כסינגל המוביל מתוך אלבום הבכורה שלה, שלא יצא לבסוף. אחריו, יצא השיר "בדרך שלך".
שלומי ומנור שבת מבצעים את השיר בדואט, באלבום המשולש "שלומי שבת - האוסף" משנת 2016.
השיר הגיע למקום העשירי ברשת ג' ודורג במקום ה-27 במצעד סוף השנה של גלגלצ.
רקע וכתיבה

השיר נכתב על ידי שלומי שבת ומנור שבת, הולחן על ידי שלומי שבת והופק על ידי אלי קשת ושלומי שבת. בסמוך לצאתו של "כשאתה", קיימה מנור ריאיון במאקו, במהלכו סיפרה על חייה ועל תהליך יצירת השיר, כמו גם הניסיון להוציא אלבום בכורה. את השיר ביצע שלומי שבת ביחד עם הזמרת לינא מח'ול.
יוסי חרסונסקי סקר את השיר בחיוב כאשר העניק לו ארבעה כוכבים וכתב "יש כאן אהבה. פופ אמצע דרך ים-תיכוני (צליל העוד היפה של ילמז), חם, אנושי, קמצוץ עידן רייכל".
וידאו קליפ

הווידאו קליפ הרשמי של השיר פורסם ב-11 במרץ 2012, ביום צאתו כסינגל. בתחילת הקליפ, ניתן לראות מתופף ובהמשך את מנור עצמה. בהמשך הקליפ, ניתן לראות גיטריסט וזאת, לאור העובדה שהקונספט של הקליפ הוא צילום מתוך אולפן הקלטות. האודיו הרשמי של גרסתו של שלומי שבת פורסם ביוטיוב ב-18 בספטמבר 2016.
נכון ליוני 2021, מונה הצפיות של הקליפ עומד על למעלה מ-5.6 מיליון צפיות.
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 10 |  |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |   ‏‏‏  מצעדי סוף שנה (2012)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | המצעד הרשמי של גלגלצ | 27 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 11 במרץ 2012 | הזרמת מוזיקה • הורדה דיגיטלית | Mobile1 Music |  |
הערות שוליים

1 2 3 4 5 6 7 8  מנור שבת - כשאתה - הקליפ הרשמי!, נבדק ב-2021-06-28
↑  מנור שבת - בדרך שלך - הקליפ הרשמי, נבדק ב-2021-06-28
↑  שלומי שבת האוסף - דיסק משולש, באתר דיסק סנטר
↑  כשאתה – פזמונט, באתר pizmonet.co.il
↑  אסף נבו, ‏מנור שבת: "אני קודם כל הבת-של", באתר ‏מאקו‏, 11 במרץ 2012
↑  שלומי ולינה בשיר "כשאתה", באתר חדשות 13, 24 במרץ 2013
↑  מנור שבת - כשאתה, באתר yosmusic.com
↑  שלומי שבת ומנור שבת - כשאתה, נבדק ב-2021-06-28
Epiphany (שיר)

| --- | --- |
 שיר בביצוע טיילור סוויפט
 מתוך האלבום Folklore
 יצא לאור:  24 ביולי 2020
 תאריך הקלטה:  2020
 סוגה:  מוזיקת אמביינט, צ'אמבר פופ 
 שפה:  אנגלית
 אורך:  4:49
 חברת תקליטים:  ריפבליק
 כתיבה:  טיילור סוויפט, ארון דסנר
 הפקה:  ארון דסנר
 
"Epiphany" (בעברית: "הִתגַלוּת") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השמיני שלה, Folklore. השיר יצא לאור ב-24 ביולי 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט וארון דסנר והופק על ידי דסנר גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים. בנוסף לכך, הוא הוקלט בשנת 2020 במהלך מגפת הקורונה.
עם יציאתו, "Epiphany" ספג ביקורות חיוביות רבות מטעם מבקרי המוזיקה, תוך שנאמר עליו כי "הוא מדהים בעומקו הלירי ובהיקפו" וזאת, בנוסף לכך שקישרו אותו למגפת הקורונה. כמו כן, נאמר כי "בהאזנה ראשונה, קשה לתפוס אותו כמו שצריך". מבחינה לירית, השיר עוסק בסבה של סוויפט, ארצ'י דין סוויפט, ובהשתתפותו בקרב גוודלקנל, תוך שנעשתה הקבלה לעובדי שירותי הבריאות במהלך מגפת הקורונה שפרצה בשנת 2019. מבחינה מסחרית, הופיע השיר במקום ה-19 במצעד שירי הספוטיפיי העולמי וצבר למעלה מ-3.614 מיליון השמעות ביממה אחת, תוך שהפך לאחד מהשירים עם הפתיחות הגדולה ביותר בשנת 2020. בשבוע אחד, צבר 14.5 מיליון השמעות.
"Epiphany" נכלל ברשימות רבות שפורסמו על ידי מבקרי מוזיקה מטעם כתבי עת ואתרים שונים; ברשימת "השירים הטובים ביותר של טיילור סוויפט" של NME דורג במקום ה-48; ברשימת "כל 206 השירים של טיילור סוויפט, לפי דירוג" של רולינג סטון דורג במקום ה-135; וברשימת "179 השירים הטובים ביותר של טיילור סוויפט" של Vulture דורג במקום ה-117. מעבר לכך, הוא נכלל ברשימת "השירים הטובים ביותר לשנת 2020 [אינדי + אלטרנטיבי]" שפורסמה על ידי Earmilk.
רקע וכתיבה

טיילור סוויפט וארון דסנר כתבו את "The Last Great American Dynasty",‏ "Mad Woman" ו-"Epiphany", בהשראת הגיטרות החשמליות שנכללו באלבום ההפתעה In Rainbows, של להקת הרוק האלטרנטיבי הבריטית רדיוהד. כמו כן, סיפרה כי היא המשיכה לכתוב אותם בעת שדסנר יצא לריצה. בהמשך, החליטו השניים כי ב-"Epiphany" הם ישלבו בו כלי נגינה כמו פסנתר, גיטרה חשמלית, מלוטרון, טרומבון, ויולה, חצוצרה ותופים. היא כתבה את השיר על סבה ועל עובדי הבריאות השונים שפעלו במהלך מגפת הקורונה. שמו של השיר נגזר מהרגש התגלות; רגש המתאר תחושה של הבנה פתאומית. באופן כללי, המושג נועד לתאר פריצה מדעית וכן גילויים דתיים או פילוסופיים, אך ניתן להשתמש במושג זה לכל מצב שבו ישנה תובנה מאירת עיניים המאפשרת את הבנת הבעיה או המצב מנקודת מבט חדשה ועמוקה. בנוסף לכך, סיפרה כי:
סבי הסביר לי ולמשפחתי שהוא לא יוכל לספר על אשר חווה בקרב גוודלקנל ובשאר המלחמות, היות שמדובר במאורעות טראומטיים עבורו".
"Epiphany" תואר כמזמור אמביינטי סביבתי, המתאר את ההרס שגרמה מגפת הקורונה ברחבי העולם, תוך שסוויפט עצמה, הביעה הערכה כלפי עובדי הבריאות השונים. בשיר, היא מדבבת את הרופאים והאחיות כחיילים בחופים, ומשווה אותם לסבה, ארצ'י דין סוויפט, שלחם בקרב גוודלקנל (1942) שהתרחש במהלך מלחמת העולם השנייה; היא מזדהה עם הטראומה שלהם לראות את המוות והצורך להשלים עם זה, כדי להמשיך הלאה.
משמעות

"Epiphany" מתאר אדם שמקווה למצוא שקט ושלווה בחלומותיו אף על פי שהוא חי בעולם של כאוס ואלימות, במיוחד בעיצומה של מגפת הקורונה שפרצה לראשונה בדצמבר 2019 בעיר ווהאן שבסין, ובאמצע פברואר 2020 החלה להתפשט במהירות בכל רחבי העולם. בפרולוג של Folklore, סוויפט מסבירה שהשיר נוגע גם בחוויה של סבה בצבא.
משמעות > בית ראשון

הבית הראשון כולל בתוכו חמש שורות: "שמור על הקסדה שלך, שמור על חייך, בן; (זה) רק פצע בשר, הנה הרובה שלך; זוחל במעלה החופים עכשיו; "אדוני, אני חושב שהוא מדמם"; וכמה דברים שאתה פשוט לא יכול לדבר עליהם". ראשית, ארבע השורות הראשונות עוסקות בסבה, ארצ'י דין סוויפט, שהשתתף בקרב גוודלקנל שאירע בין 1942–1943. אותן השורות עוסקות בהשפעות הנפשיות והגופניות של המלחמה, כמו גם ב-PTSD (הפרעת דחק פוסט-טראומטית) הפוקדות 40 אחוזים מכל מי שמשתתף במאורעות כאלה. קרב גוודלקנל התרחש בחופי האי גוודלקנל, אחד האיים העיקריים בדרום מערב איי שלמה באוקיינוס השקט. הקרב גבה את חייהם של למעלה מ-60,000 חיילי ארצות הברית, ו-65 אחוזים מהחיילים היפנים שהוצבו שם. תצלום של דין סוויפט במהלך שירותו, מוצגת בתחילת הקליפ של "Cardigan". בנוסף, מאזכרות השורות גם את הפלישה לנורמנדי.
השורה "וכמה דברים שאתה פשוט לא יכול לדבר עליהם" מבוצעת גם בבית השני, במטרה לעשות הקבלה לחוויותיו של חייל במלחמה. כמו כן, נעשתה הקבלה בין סבה במהלך קרב גוודלקנל, לבין החוויות של עובד בתחום הבריאות במהלך מגפת הקורונה. בעוד שקרב גוודלקנל והמאבק נגד מגפת הקורונה חולקים הבדלים ונסיבות שונות, עם יציאתו של "Epiphany", מגפת הקורונה גרמה ל-235,000 מקרי מוות בארצות הברית בלבד – שזה כפול מכמות ההרוגים באותו הקרב. (כמו כן, בינואר 2021 דווחו על 502,544 מקרי מוות במדינה)
משמעות > פזמון

הפזמון הראשון נפתח בשורה "איתך אני משרת, איתך אני נופל למטה, למטה". ביחס למגפת הקורונה, ניתן לראות שסוויפט שרה על אנשי המקצוע הרפואיים המשרתים בחזית משבר הקורונה, תוך שהם מסכנים את עצמם במוות, עקב קירבה לחולי הקורונה וההידבקות האפשרית הכרוכה בכך. מעבר לכך, השורה מתייחסת גם לחיילים, שלעיתים קרובות מכונים ככאלה המשרתים את ארצם, כשהם מתגייסים. הרעיון הוא שכשהם "נופלים" (בבירור מטפורה למוות במקרה זה), הם עושים זאת למען מדינתם, חבריהם ומשפחתם.
בהמשך, היא שרה "(צופה) באיך שאתה נושם פנימה, (צופה) באיך שאתה נושם החוצה, החוצה". סוויפט הקליטה את Folklore בהסגר במהלך מגפת הקורונה. אחת התופעות המסוכנות ביותר של מחלת נגיף הקורונה הוא קוצר נשימה, תוך שאנשים רבים שחלו בה, מתו מתסמונת מצוקה נשימתית חריפה או מאי-ספיקה נשימתית. אחד מהתפקידים החשובים ביותר של אנשי המקצוע הרפואיים העובדים בחזית המגפה, היה לפקח על הסימנים החיוניים של האדם ועל נשימתו בפרט. שורה זו מתייחסת לאיש מקצוע רפואי שצופה באדם נושם פנימה והחוצה, ומוודא שהוא לא חווה כשל נשימתי. בנוסף, שורה זו עשויה לשקף גם רגע מסוים בשדה הקרב עבור החיילים – במיוחד ברגעים בהם חייל רואה חייל אחר נושם את נשימתו האחרונה. השורה כוללת בתוכה התייחסות באופן עקיף למכונת הנשמה.
משמעות > בית שני

הבית השני, בדומה לבית הראשון כולל בתוכו חמש שורות גם כן: "משהו שלא לימדו בבית הספר לרפואה; בת של מישהו, אמא של מישהו; מחזיקה את היד שלך דרך הפלסטיק עכשיו; "דוקטור, אני חושב שהיא מתרסקת"; וכמה דברים שאתה פשוט לא יכול לדבר עליהם". במקביל לבית הראשון, סוויפט משנה את הנרטיב מחוויות המלחמה הטראומטיות, למלחמה נגד מגפת הקורונה. היא מסבירה כי המחלה מידבקת כל כך, שאלה שנדבקו בה נאלצו להיכנס לבידוד, תוך שטיפלו בהם מאחורי מחסומי פלסטיק ומסכות רפואיות כדי למנוע הדבקה נוספת. בנוסף, היא מספרת על בתי חולים בארצות הברית שנאלצו לאסור על משפחות להיות עם קרוביהם ברגעיהם האחרונים, מחשש להדבקה.
מעבר לכך, סוויפט מדברת על כך ששעות העבודה הארוכות, ציוד המגן והפחד מהידבקות גבו מחיר גדול מעובדי שירותי הבריאות, מה שגרם לחלק להפסיק לעסוק בכך, ולחלקם אפילו להתאבד בגלל הלחץ. על פי השורה "וכמה דברים שאתה פשוט לא יכול לדבר עליהם", טוענת סוויפט שעבור עובדי שירותי בריאות רבים, ההשלכות של מגפת הקורונה יהיו דומות להפרעת דחק פוסט-טראומטית. אותה ההפרעה בה לקו החיילים שהזכירה קודם לכן. במהלך הסרט התיעודי Folklore: The Long Pond Studio Sessions סיפרה כי סבה הסביר לה ולמשפחתה שהוא לא יוכל לספר על אשר חווה בקרב גוודלקנל ובשאר המלחמות, היות שמדובר במאורעות טראומטיים עבורו.
משמעות > גשר מוזיקלי

בגשר המוזיקלי, שרה סוויפט "רק עשרים דקות לישון; אבל אתה חולם על איזו התגלות; רק הצצה אחת לתחושת הקלה; כדי להבין קצת את מה שראית". גשר מוזיקלי זה מאשש את הטענה שנעשית הקבלה בין החיילים בקרב גוודלקנל ובמלחמות, לבין עובדי שירותי הבריאות השונים במהלך מגפת הקורונה. אותם החיילים בשדה הקרב ועובדי שירותי הבריאות, עם או בלי מגפה, נדרשים לחוות זמן ממושך ללא שינה או מנוחה על מנת לסייע ולשמור על אחרים. עובדי שירותי הבריאות נקלעים לשגרה של לקיחת משמרות שיכולות להימשך בין 12 ל-48 שעות. לעיתים קרובות, המנוחה היחידה שהם יכולים לחוות היא תנומות קצרה בת עשרים.
באופן דומה, חיילים חייבים לעמוד על המשמר ביום ובלילה, על מנת להדוף מתקפת פתע. כאן, סוויפט מתארת את רגע המנוחה הקצר הזה, כזמן שבו אותם האנשים האלה חולמים על התגלות כלשהי. אותה ההתגלות נגמרת כתוצאה מהטראומה הגופנית והנפשית שהם חוו. המטרה של סוויפט היא לנסות ולדובב את החיילים ועובדי שירותי הבריאות השונים ולהסביר שהם חווים קשיים כה גדולים, עד שהם מתחילים לחלום על התגלויות ומגלים שהכול קורה במציאות.
בנוסף לכך, הגשר המוזיקלי מדגיש את ההקרבה והכבוד של החיילים ועובדי שירותי הבריאות ומבטא את הטרגדיה הכבירה הכרוכה בכך, ואת העובדה שיש מי שלא מעריך אותם.
משמעות > פזמון שני

את הפזמון השני פותחת סוויפט בשורה "איתך אני משרת, איתך אני נופל למטה, למטה (למטה)", שהופיעה באופן מעט שונה בפזמון הראשון. השורה הזו עוסקת בנוכח העובדה שבמהלך מגפת הקורונה אנשים ברחבי העולם עזרו אחד לשני על מנת להביא לקץ המגפה, כמו גם עיסוקה בחיילים שנמצאים אחד בשביל השני במהלך קרב או מלחמה. היא ממשיכה ושרה "(צופה) באיך שאתה נושם פנימה, (צופה) באיך שאתה נושם החוצה, החוצה; איתך אני משרת (איתך אני משרת), איתך אני נופל (למטה), למטה (למטה)" ומבצעת הקבלה נוספת בין עובדי שירותי הבריאות והחיילים. זאת, מכיוון שהשורות האלה מתייחסות לרופא המתבונן בעמיתו לעבודה כשהוא גוסס כתוצאה ממחלת נגיף הקורונה, בדומה לחייל המתבונן בחבריו כשהם גוססים בשדה הקרב.
מעבר לכך, תוצאות המגפה והלחימה בהן עוסקות השורות ב-"Epiphany" עלולות להוביל להפרעת דחק פוסט-טראומטית. לאחר הפזמון השני, מבצעת סוויפט אאוטרו הכולל בתוכו בדיוק את אותן השורות המופיעות בגשר המוזיקלי. אותן השורות כוללות גם את אותן המשמעויות.
ביקורת

השיר קיבל ביקורות חיוביות ממבקרי המוזיקה. קיטי אמפייר מהגרדיאן סברה כי "סוויפט כתבה את "Epiphany" בהשראת סבה שלחם בקרב גוודלקנל בשנת 1942". היא הוסיפה כי מדובר "בשיר עגום, שעלילת המשנה שלו עוסקת בסבל הנגרם כתוצאה ממגפת הקורונה". בניו יורק טיימס השוו אותו לסגנון של אניה, תוך שתיארו אותו כ"המנון קלאוסטרופובי". ב-NME נכתב כי "השיר מרגיש איטי אך עם זאת, הליריקה והמנגינה שלו מאזנים אותו". ספנסר קורנהבר מהאטלנטיק, סבר כי "קולה של סוויפט בשיר שקוף למחצה; ההברות שלה מתקדמות לאט. מעבר לכך, היא נוגעת בנושאי המלחמות ומגפת הקורונה, תוך שבשורה "דוקטור, אני חושב/ת שהיא מתרסקת" היא מדובבת אח מוסמך המדבר לרופא שנמצא עמו". ריצ'רד לבו מ-Medium כתב כי "Epiphany" הוא "אולי השיר שהכי קשה 'לתפוס' בהאזנה ראשונה. הוא מתחיל בבית העוסק בהפרעת הדחק הפוסט-טראומטית של סבה של סוויפט משירותו בקרב גוודלקנל שאירע במהלך מלחמת העולם השנייה, ואז בבית השני הוא עוסק במגפת הקורונה ובאנשי שירותי הבריאות. בפזמון שלו נעשית הקבלה בין החיילים לעובדי שירותי הבריאות ובטראומות שהם חוו. עומקו הלירי והיקפו משובחים, אם כי החלטתה לבנות ולהפיק אותו כמו המנון כנסייתי עשויה להפחית את התהודה הרגשית שלו עבור חלק מהמאזינים". ברולינג סטון ו-BuzzFeed נבחרו שתי השורות "מישהו בבית הספר לרפואה לא כיסה (את פניו); בת של מישהו, אמא של מישהו", לאהובות ביותר בשיר. ב-Vulture שיבחו את התפתחות הקול של סוויפט ואת הניסיון לצאת מהטווח הרגיל שלו, תוך שהושוותה לאימוג'ן היפ.
ב-WRVU כונה השיר כ"שיר חובה באלבום", תוך שנאמר כי מדובר בשיר "תמציתי, מפוכח ומהורהר". בנוסף לכך, קיבל ציון של תשע בסולם עשר. שיוואני דובי ממגזין Affinity כתבה: "זו אחת מהרצועות האהובות עליי ביותר באלבום. מעבר לכך, תוכנו הלירי לא משאיר מקום לתחרות. סוויפט הצליחה לבצע הקבלה בין הכרוניקה של סבה לבין עובדי שירותי הבריאות במהלך מגפת הקורונה, וכל זה נעשה בטווח של שני בתים יפים. השיר הזה איטי, רגוע ופשוט עצוב כל כך. זוהי הקבלה משובחת של שני מאבקים שונים לחלוטין, אך דומים לכאורה". ג'ייסון ליפשיץ מבילבורד כתב "בתחילת השיר, סוויפט מדברת על הטראומה שסבה חווה במהלך קרב גוודלקנל ובהמשך, מתקדמת לדבר על מגפת הקורונה. בסופו של השיר, היא זועקת ומגביהה את קולה על מנת להעצים את משמעותו". ב-The Dartmouth נכתב כי "בדומה ל-"The Last Great American Dynasty",‏ "Epiphany" מציג את הכישרון של סוויפט כמספרת סיפורים. "Epiphany" נוצר בהשראת סבה במהלך שירותו בצבא, תוך שהוא מקביל למלחמה במגפת הקורונה שפרצה בשנת 2019. בקול כבד, שרה סוויפט "מישהו בבית הספר לרפואה לא כיסה (את פניו); בת של מישהו, אמא של מישהו; מחזיקה את היד שלך דרך הפלסטיק עכשיו; "דוקטור, אני חושב שהיא מתרסקת". נראה שזו מחווה לעובדי שירותי הבריאות הנאבקים במגפה". ב-Insider סקרו את השיר גם כן, תוך שנכתב שם כי "כל מי שהקדיש (לסוויפט) תשומת לב, מבין שהיא בהחלט כותבת השירים הטובה ביותר בדורה".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 135 |  |
| BuzzFeed | 167 השירים הטובים ביותר של טיילור סוויפט, לפי דירוג | 135 |  |
| Earmilk | השירים הטובים ביותר לשנת 2020 [אינדי + אלטרנטיבי] | נכלל |  |
| NME | השירים הטובים ביותר של טיילור סוויפט, לפי דירוג | 48 |  |
| Vulture | 179 השירים הטובים ביותר של טיילור סוויפט, לפי דירוג | 117 |  |
הצלחה מסחרית

עם הפצתו של Folklore, הופיע "Epiphany" במקום ה-14 במצעד הספוטיפיי האמריקאי, עם 2.062 מיליון השמעות והפך לאחד מהשירים עם הבכורה הגדולה ביותר של אמנית בארצות הברית בתולדות הפלטפורמה. כתוצאה מכך, הוא דורג במקום ה-57 במצעד הבילבורד הוט 100 והפך לאחת מהרצועות היחידות של אמנית בשנת 2020 שהצליחו לעשות זאת. ברולינג סטון טופ 100 דורג במקום ה-21. הוא דורג במקום ה-32 במצעד שירי הסטרימינג, תוך שבמצעדים האלטרנטיביים דורג במקום ה-11 במצעד השירים האלטרנטיביים, ה-11 במצעד שירי הרוק & האלטרנטיביים, ה-23 במצעד השירים האלטרנטיביים הדיגיטליים, והעשירי במצעד השירים האלטרנטיביים (סטרימינג). במצעד שירי הרוק & האלטרנטיביים שהה השיר במשך תשעה שבועות, מה שהפך אותו לאחד מהשירים היחידים בהיסטוריה שעשו זאת מבלי לצאת כסינגל שיווקי או כסינגל.
מחוץ לארצות הברית, זכה "Epiphany" להצלחה גם כן, כאשר דורג במקום ה-29 במצעד הסינגלים האוסטרלי. במצעד הסינגלים של סינגפור, דורג במקום ה-27, תוך ש-14 שירים נוספים מ-Folklore (פרט ל-"Peace" ו-"Hoax") דורגו במצעד גם כן. בממלכה המאוחדת זכה להצלחה פחותה, כאשר דורג במקום ה-58 במצעד שירי הסטרימינג. בקנדה, זכה להצלחה רבה כאשר הצליח להגיע למקום ה-44 בקנדה הוט 100, המצעד המייצג את המדינה. בשבוע השני לצאתו, ירד למקום ה-100 ולאחר מכן יצא מהמצעד. בסמוך לצאתו, עלה לרשת הזרמת המדיה ספוטיפיי והצליח לצבור שם למעלה מ-60 מיליון השמעות.
במצעדי סוף השנה של בילבורד זכה "Epiphany" להצלחה חסרת תקדים, כאשר הפך לאחד מהשירים היחידים בהיסטוריה שדורגו בהם מבלי לצאת כסינגל שיווקי או כסינגל. במצעד שירי הרוק & האלטרנטיביים השנתי דורג במקום ה-54.
קרדיטים וצוות

הקרדיטים לקוחים מהאתר טיידל.
| 0 | 1 | 2 |
| --- | --- | --- |
|  טיילור סוויפט – קולות, כתיבה  ארון דסנר – פסנתר, גיטרה חשמלית, מלוטרון,  סינתיסייזר, הקלטה, הפקה  ברייס דסנר – תזמורת  דייב נלסון – טרומבון |  קלריס ג'נסן – צ'לו  גיי' טי בייטס – תופים  נקייל רזניק – חצוצרה  קייל רזניק – ויולה  בנימין לנץ – טרומבון |  ג'ונתן לואו – הקלטה  לורה סיסק – הקלטה קולית  סרבן גניאה – מיקסינג  ג'ון האנס – הנדסה מוזיקלית  רנדי מריל – הנדסת מאסטרינג |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  אוסטרליה | מצעד הסינגלים האוסטרלי | 29 |  |
|  ארצות הברית | בילבורד הוט 100 | 57 |  |
|  ארצות הברית | רולינג סטון טופ 100 | 21 |  |
|  ארצות הברית | מצעד שירי הסטרימינג | 32 |  |
|  ארצות הברית | מצעד שירי הרוק & האלטרנטיביים | 11 |  |
|  ארצות הברית | מצעד השירים האלטרנטיביים | 11 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג | 58 |  |
|  סינגפור | RIAS | 27 |  |
|  פורטוגל | מצעד הסינגלים הפורטוגזי | 181 |  |
|  קנדה | קנדה הוט 100 | 44 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד שירי הרוק & האלטרנטיביים | 54 |  |
נתוני מכירות

| אזור | תואר | מכירות |
| --- | --- | --- |
| ברזיל (Pro-Música Brasil) | זהב | 20,000 |
סיכום
| בכל העולם | — | 20,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 24 ביולי 2020 | הזרמת מוזיקה • הורדה דיגיטלית | ריפבליק |  |
ביאורים

↑  פציעה שאינה קשורה לעצמות או לאיברים הפנימיים.
מארגנת החתונות

| --- | --- |
מארגנת החתונות
מארגנת החתונות
 בימוי:  אדם שאנקמן 
 הופק בידי:  דבורה דל פרט, רוברט ל' לוי, אדם שאנקמן, פטר אברמס 
 תסריט:  מייקל ג'. אליס 
 עריכה:  ליסה זנו צ'ורגין 
 שחקנים ראשיים:  ג'ניפר לופז פביאנה אודניו פרד וילארד ג'ונה גליסון פרנסס ביי מרק שיימן בארי טרנר ג'ולי מקט לו מיירס קטי נג'ימי קווין פולאק ברידג'ט וילסון מתיו מקונוהיי צ'ארלס קימברו ג'סטין צ'יימברס אלכס רוקו ג'ודי גריר פ. ויליאם פרקר 
 מוזיקה:  מרוין וורן 
 צילום:  ג'ולי מקט 
 מדינה:  ארצות הברית 
 חברת הפקה:  Intermedia 
 חברה מפיצה:  סרטי קולומביה, נטפליקס 
 שיטת הפצה:  וידאו על פי דרישה 
 הקרנת בכורה:  3 במאי 2001 
 משך הקרנה:  100 דק' 
 שפת הסרט:  אנגלית 
 סוגה:  קומדיה רומנטית, סרט דרמה 
 מקום התרחשות:  סן פרנסיסקו 
 הכנסות באתר מוג'ו:   weddingplanner
 דף הסרט ב־IMDb
 
מארגנת החתונות (באנגלית: The Wedding Planner) הוא סרט קומדיה רומנטית אמריקאי שיצא לאקרנים ב-2001, בבימויו של אדם שנקמן, נכתב על ידי מייקל אליס ופמלה פאלק, בכיכובם של ג'ניפר לופז ומתיו מקונוהיי.
דמויות ושחקנים ראשיים

ג'ניפר לופז – מרי פיורה
מתיו מקונוהיי – סטיב (אדי) אדיסון
ברידג'ט וילסון – פראן דונולי
ג'סטין צ'יימברס – מסימו בולוט לנזטי
ג'ודי גריר – פני ניקולסון
אלכס רוקו – סלבטורה פיורה
ביקורת

הסרט זכה בעיקר לביקורת שליליות. באתר עגבניות רקובות הוא קיבל ציון של 59%. באתר נאמר עליו שהוא כבד, לא מהנה, ולא מקורי. באתר Metacritic הוא קיבל ציון של 33.
הערות שוליים

↑  מארגנת החתונות – ביקורת סרט, באתר עגבניות רקובות, 2001
↑  מארגנת החתונות – ביקורת סרט, באתר מטה קריטיק, 2001
מועדון חשפנות

מועדון חשפנות בטורונטו, קנדה
שדרה של מועדוני חשפנות בבולטימור, מרילנד, ארצות הברית
מועדון חשפנות הוא מועדון, בדרך כלל מועדון לילה או בר, שבו מספקים בידור למבוגרים, בעיקר בצורה של חשפנות או ריקודים אירוטיים, כגון ריקוד גו-גו, ריקוד חיק וריקוד על עמוד.
נכון ל-2005, תעשיית מועדוני החשפנות העולמית מוערכת בכ-75 מיליארד דולר. ב-2019, תעשיית מועדוני החשפנות בארצות הברית הוערכה בכ-8 מיליארד דולר.
כמקור לבילוי מפואר, מועדון החשפנות הוא נושא החוזר על עצמו בתרבות הפופולרית. מועדוני חשפנות הם מטרות תדירות של תביעות משפטיות ברחבי העולם, ותעשיית המין, הכוללת בתוכה את מועדוני חשפנות, הוא נושא שנוי במחלוקת בתרבות הפופולרית. ישנם אף מספר מועדוני חשפנות שנקשרו לפשע מאורגן.
ראו גם

ריקוד גו-גו
ריקוד חיק
ריקוד על עמוד
חשפנות
לקריאה נוספת

R. Danielle Egan; Katherine Frank; Merri Lisa Johnson (2005).  Egan, R. Danielle; Frank, K.; Johnson, M. L. (eds.). Flesh for Fantasy: Producing and Consuming Exotic Dance. New York, U.S.: Thunder's Mouth Press, Avalon Publishing Group. ISBN 978-1-56025-721-9.
Frank, Katherine (2005). G-Strings and Sympathy: Strip Club Regulars and Male Desire. Durham and London: Duke University Press. ISBN 978-0-8223-2972-5.
Purdue, Lewis (2002). EroticaBiz: How Sex Shaped the Internet. IUniverse. ISBN 978-0-595-25612-9.